BJC จ๋อย Q2/59 กำไรลด 40% จ่อปันผล 0.12 บ./หุ้น XD 26 ส.ค.นี้
BJC จ๋อย Q2/59 กำไรลด 40% มาที่ 447.42 ลบ. จากปีก่อนมีกำไร 744.42 ลบ. หลังมีผลขาดทุนจากอัตราแลกเปลี่ยนเงินตราต่างประเทศที่ยังไม่เกิดขึ้นจริงของเงินกู้สกุลยูโร ขณะที่ 6 เดือนแรกมีกำไรอยู่ที่ 972.29 ลบ. ลดลง 24% จากปีก่อนมีกำไร 1.27 พันลบ.จ่อปันผล 0.12 บ./หุ้น XD 26 ส.ค.59 กำหนดจ่าย 13 ก.ย.นี้
15 ส.ค. 2559

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 447.42 ล้านบาท หรือมีกำไรสุทธิ 0.28 บาทต่อหุ้น ลดลง 40% จากช่วงเดียวกันของปีก่อนที่มีกำไรสุทธิ 744.42 ล้านบาท หรือมีกำไรสุทธิ 0.47 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีผลขาดทุนจากอัตราแลกเปลี่ยนเงินตราต่างประเทศที่ยังไม่เกิดขึ้นจริงของเงินกู้สกุลยูโร เป็นจำนวนเงิน 324 ล้านบาท (หรือสุทธิจากภาษี คิดเป็นจำนวนเงิน 259 ล้านบาท)
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 972.29 ล้านบาท หรือ 0.61 บาทต่อหุ้น ลดลง 24% จากช่วงเดียวกันของปีก่อนที่มีกำไรสุทธิ 1.27 พันล้านบาท หรือ 0.80 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.12บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค. 2559 ทั้งนี้ กำหนดจ่ายเงินปันผลในวันที่ 13 ก.ย.2559